জাবাল আদ-দুখান

জাবাল আদ-দুখান (جبل الدخان, ধোঁয়ার পর্বত) হলো বাহরাইনের দক্ষিণ গভর্নরেটে অবস্থিত একটি পাহাড়। সমুদ্রপৃষ্ঠ থেকে ১৩৪ মি (৪৪০ ফু) উচ্চতায় অবস্থিত পাহাড়টি বাহরাইনের সর্বোচ্চ বিন্দু। বাতাসের আর্দ্রতার উপস্থিতিতে পাহাড়ের চারপাশে কুয়াশাচ্ছন্ন পরিবেশের সৃষ্টি হয়, যার থেকে পাহাড়ের অনুরূপ নামকরণ করা হয়েছে। পাহাড়ের আশেপাশে বেশকিছু অজানা প্রকৃতির গুহার অস্তিত্ব রয়েছে। পাহাড় ও এর আশেপাশের স্থানে প্রস্তর যুগের ফ্লিন্ট পাথর পাওয়া গিয়েছে। আরও দেখুন বাহরাইনের ভূগোল বাহরাইনের পর্যটক আকর্ষণের তালিকা তথ্যসূত্র